અમિત ચાવડાએ જણાવ્યું હતું કે કોંગ્રેસ જુથવાદની નહી પરંતુ બુથવાદની નીતિ આગળ વધારશે. વધુમાં તેઓએ જણાવ્યું હતું કે કોંગ્રેસ પક્ષ લોકપાલ બનીને ભાજપનાં ભ્રષ્ટાચારને ખુલ્લાં પાડશે. કોંગ્રેસનાં નવા પ્રમુખે સંગઠનનાં માળખામાં ધરમૂળથી ફેરફાર કરવાના સંકેત આપ્યા હતા. તેઓએ વધુમાં જણાવ્યું હતું કે આગામી અઠવાડિયાથી તાલુકા કક્ષાએથી સંગઠનમાં ફેરફાર કરવામાં આવશે ત્યારબાદ ધીમે ધીમે પ્રદેશ માળખામાં પણ ફેરફાર થશે. તેઓએ ભાજપ અને સંઘની વિચારધારાથી દેશને આઝાદી અપાવવાની પણ કોંગ્રેસ કાર્યકરોને હાકલ કરી હતી.